***Қашықтықтан оқыту***

*Қашықтан оқыту технологиясы* –оқу үрдісі кезінде оқып үйренушілер мен оқытушылар арасында интерактивті өзара іс-әрекетте оқытылып, материалдың негізгі көлемін  оқып үйренушілерге жеткізуді  қамтамасыз ететін, оқылған материалдарды меңгеру бойынша, сонымен бірге оқу үрдісі барысындағы оқып үйренушілердің өз бетімен жұмыс істеуіне мүмкіндік беретін ақпараттық технология. Қашықтан оқыту – компьютерлік және телекоммуникациялық технологияларға негізделген оқытудың құралдары мен түрлері, білім беру үрдісінде үздік дәстүрлі және инновациялық әдістер қолданылатын, күндізгі және сырттай білім алу ретінде білімді қабылдау түрі болып табылады.

Қашықтықтан оқыту көп жылдан бері оқу орындарында дәстүрлі түрде өз орнын тауып келген оқытудың бір түрі екендігі бәрімізге мәлім. Дегенмен, қазіргі таңда әлемде болып жатқан індеттің таралуына байланысты бұл оқыту түрінің маңыздылығы арта түсті. Себебі еліміздегі мектептер Covid-19-дың таралу қаупіне байланысты өз жұмыстарын тоқтатып, оқушыларды қашықтықтан оқытуға кірісті. Ал қашықтықтан оқыту босаңсуға жол бермейді, өйткені қазіргі заманғы технологиялар оқу үрдісінің барлық кезеңдерін қашықтық форматқа көшіруге толығымен мүмкіндік береді. Әрине, кез келген оқыту түрі біржақты бола бермейді. Яғни, оның өз артықшылықтары мен кемшіліктері де болады.

Қашықтықтан оқыту түрінің еркіндігі мен икемділігі, географиялық жағдайға қарамайтын, кез-келген тұлғаның білім алу қажеттіліктерін қанағаттандыруға мүмкіндік тудыратын артықшылығы бар болғанымен, қашықтықтан жұмыс істеу кезінде қатысушылардың бір-бірімен жеке байланысы аз, кейде мүлдем жоқ деп те айтуға болады.

Қашықтан оқыту біздің елімізде кең таралуы жайлы айту әлі ертерек, толыққанды қашықтан оқыту туралы айту үшін оқу орындарында және оқушының үйінде де жақсы техникалық және программалық құралдар болуы тиіс. Оның үстіне байланыстың сапасы жоғары болуы тиіс, бізде ол жағы әлі әлсіздеу. Білім Министрлігінің тарапынан қашықтан оқыту формасының әрекетіне қатысуында жетіспеушілік бар, нормативті-құқықтандыру, экономикалық және финанстық сұрақтар, Интернет бағасының жоғарлығы. Бұл проблеманы шешу үшін, мынадай ұсыныстар бар:  
  
— кабинеттер компьютерлермен толық қамтамасыз етілуі керек;  
— қашықтан оқыту курстары және бағдарламалары болу керек, оқытудың әдіс – тәсілін жасау, жобалау, арнайы курстар, үйірмелер ашу;  
— қашықтан оқытудың өмірде жиі пайдалану, пайдаланудың тиімді әдістерін ойлап табу;  
— алыс-жақын шет елдердегі қашықтан оқытудың іс-тәжірибесін оқып-үйрену;  
— қашықтан оқытуда оқушының білім сапасын бағалаудың жаңа критерийін жасау;  
— ақпаратты-техникалық жабдықтау қызметі қашықтан оқытудың программалық, ақпараттық және техникалық құралдарын дайындау;  
— мультимедиялық бағдарламалармен жабдықталуы керек.

Қашықтан оқытуды жү­зеге асыруда кездескен тех­ни­ка­лық қиындықтарды қос­па­ғанда, оқушылардың бо­йын­дағы әлеуметтік құн­ды­лықтар кеміп, тәжі­рибе­лік дағдылар төмендеп кетуі мүм­кін. Бұл, әрине цифрлық білім беру ресурсы мұға­лімді алмастыра ал­май­­ты­нының дәлелі. Осы кезең­де пе­дагогтің міндеті – оқушы­ның тапсырманы өз бетінше орын­дауына қолдау көрсету, бағалау жұмыстарын басқару. Осы­ған орай педагог түрлі сер­вис­тер мен интернет тұғыр­на­маларды пайдаланады. Дәл осы міндетті жүзеге асы­ру­да аталған курстың мәні жо­ға­ры болды. «Үйренгенді желге ұшырмай іске асыр» деп Ж.Баласағұн бабамыз айтқандай, бұл дағдылар­ды іске асыру практикамен келе­тіні сөзсіз. Ең бастысы, мұғалімдер қауымдастығының бірлескен әрекеті, әріптестердің тап­сыр­­маны бірлесе құрас­тыруы, ұйымдастыруы оқы­ту­да өз нәтижесін беретін­­дігі тәжірибеде дәлелденген­діктен, осы үдеріс әр мектеп­тің мызғымайтын тұғыры бола білуі тиіс деп ойлаймын.